**போனி** (Bohni) என்பது இந்தியா மற்றும் பாக்கித்தானில் பின்பற்றப்படும் ஒரு சமூக மற்றும் வணிகப் பழக்கம் ஆகும், ஒரு நாளின் முதல் விற்பனை அல்லது பிற விற்பனை காலத்தின் முதல் விற்பனை எஞ்சிய பரிவர்த்தனைகளுக்கான நற்பேறை நிறுவுகிறது என்ற நம்பிக்கையின் அடிப்படையில் அமைந்துள்ளது.  நடைமுறை அடிப்படையில் இதன் பொருள் என்னவென்றால், விற்பனையாளர்களின் முதல் விற்பனையானது ரொக்கமாக மட்டுமே நடப்பதை உறுதி செய்ய முயல்கிறது, மேலும் எந்த விதமான தள்ளுபடியும் இல்லாமல் முழு விலையில் விற்பனை செய்யவும் இந்நம்பிக்கை உதவுகிறது. போனி தொடர்புடைய சமூக நெறிமுறை பிராந்தியத்தின் அடிப்படையில் மாறுபடுகிறது.  விலை அபரிமிதமாக இல்லாவிட்டால், வாடிக்கையாளர்கள் விற்பனையாளருடன் *போனி* பரிவர்த்தனையில் ஈடுபட்டால் தாராளமாக இருப்பது நல்ல நடத்தையாகக் கருதப்படுகிறது. வாங்குபவர் நம்பகமானவராக இருந்தால், விற்பனையாளர் சில சமயங்களில் வாங்குபவர் தாராள மனப்பான்மையைக் காட்டுவார் என்ற எதிர்பார்ப்புடன், இரண்டையும் கட்டுப்படுத்தும் விலையைக் கூற அனுமதிக்கிறார்.

வழக்கத்தில் மாறுபாடுகள்
-----------------------

விற்பனையாளர்கள் தினசரி *போனி நடைமுறையைக்* கொண்டிருந்தாலும், ஒரு நாட்காட்டி ஆண்டின் தொடக்கத்திலும் அல்லது ஒரு நிறுவனத்தைத் தொடங்கும் போதும் நிகழும் விற்பனைக்கும் பொருந்தும்.. பெரும்பாலும், புதிதாகத் தொடங்கப்பட்ட வணிகத்திற்கு, விற்பனையாளரின் குடும்பத்தினர் அல்லது நண்பர்கள் புதிய வணிகத்திற்கான நற்பேறை பாதுகாக்கும் முயற்சியில் தாங்களே முதல் பரிவர்த்தனையை நிகழ்த்துவார்கள். தனிப்பட்ட நம்பிக்கைகளைப் பொறுத்து, சில விற்பனையாளர்கள் பெரிய அளவிலான *போனி* விற்பனையைப் பெறும் வரை சிறிய பரிவர்த்தனைகளை மேற்கொள்ளாமல் தவிர்த்து விடுவதும் உண்டு. மற்றவர்கள் *போனி* விற்பனையை விரைவில் முடிக்க முயற்சி செய்து கிடைக்கும் சிறிய அளவிலான வியாபாரத்தையும் மேற்கொள்கிறார்கள்.   சில பகுதிகளில், *போனி* விற்பனையின் போது விற்பனையாளரிடம் விலை மாற்றம் செய்யும்படி கேட்பது முரட்டுத்தனமாக கருதப்படுகிறது, ஏனெனில் *போனியின்* போது பணம் இழப்பு நேரிட்டு வெளியேறினால் அது விற்பனையாளரின் நற்பேறை நாள் முழுவதும் கெடுத்துவிடும். என்று நம்புகிறார்கள் 

சில பிராந்தியங்களில், முதல் வாடிக்கையாளரை விற்பனை முடிக்காமல் வெளியேற அனுமதிப்பது அசுபமாக கருதப்படுகிறது. இதைத் தடுக்க, விற்பனையாளருடன் ஈடுபடும் முதல் சாத்தியமான வாங்குபவரை கடையில் இருக்கை அளித்து, ஒரு கோப்பை தேநீர் வழங்கி அல்லது இலவசமாக விற்பனை செய்வது போன்ற சிறப்பு நடைமுறைகளும் வழங்கப்படுவதுண்டு.

போனி பணம்
---------

வட இந்தியா மற்றும் பாக்கித்தானில் உள்ள சில பகுதிகள் மற்றும் சமூகங்கள் *போனி* பரிவர்த்தனையில் செய்யப்படும் பணம் எவ்வாறு கையாளப்பபடுகிறது என்பதில் குறிப்பிட்ட நடைமுறைகளை உருவாக்கியுள்ளன. சில நேரங்களில் *போனி* பணம் மீது துப்பப்படுகிறது, நாசர் எனப்படும் தீய கண் பார்வையை விரட்டுவதாக நம்பப்படுகிறது.  மாற்றாக, விற்பனையாளர் ஒவ்வொரு கண்ணிலும் *போனி* பணத்தை ஒத்திக் கொள்வதும் பின்பற்றப்படுகிறது. இச்செயல் பணத்தின் மீதான பயபக்தியையும் நன்றியையும் குறிக்கிறது.

மேற்கோள்கள்
-----------

1. ↑  *The Panjab past and present*, Department of Punjab Historical Studies, Punjabi University, 1986, *... The first sale of the morning was bohni. A good bohni was always regarded as auspicious ...*
2. 1 2  *Central Asia, Issues 5-7*, Area Study Centre (Central Asia), University of Peshawar, 1980, *... customer called "Bohni". They do not give goods on credit early in the morning thinking that if they do so, all the day only customers buying ...*
3. ↑  Khushwant Singh (1990), *Delhi*, Penguin Books, *... Give me whatever you wish; a taxi would cost you over ten rupees. You are my first customer, so this will be my boni ...*
4. ↑  Pramod Kumar Sinha (1970), *The depiction of folk-culture in Vidyapati's prose (विद्यापति पदावली में लोक-संस्कृति का चित्रण)*, Kalpana Teerth, *... at the time of bohni, prices are low in the market so that sales can begin and luck is maintained (बोहनी करने के समय शुरू में ... )...*
5. ↑  Mubashir Nazir, *Travel of the Hijrat (سفر ہجرت)*, 2010-03-23 அன்று மூலம் பரணிடப்பட்டது, 2010-06-16 அன்று பார்க்கப்பட்டது, *... In our part of the world, special consideration is given to the customer that does the bohni (ہمارےیہاں بوہنی کروانے والے کو خصوصاً رعایت دی جاتی ہے) ...*
6. ↑  V.N. Kakar (2005), *Over a cup of coffee*, Pustak Mahal, ISBN 81-223-0916-X, *... "Don't you have a rupee?" he asked angrily ... "Early morning," shouted he, "is the time for my boni (first sale), and here you come asking me to part with nine rupees." ...*
7. ↑  Sundeep Kapur, *How to get the First Sale of the Day*, EmailYogi, 2011-07-10 அன்று மூலம் பரணிடப்பட்டது, 2010-06-16 அன்று பார்க்கப்பட்டது, *... The first customer was thanked, even given a freebie, offered a cup of tea ... a bad omen if the first customer walked away without making a purchase so merchants were very careful to not let that happen, this practice is called Boni ...*
8. ↑  S.W. Fallon (1879), *A new Hindustani-English dictionary: with illustrations from Hindustani literature and folk-lore*, Medical Hall Press, *... bohni ... the first money received during the day, or the first ready-money sale ... no credit being given as a rule for the article first sold ... many superstitious people will spit on ... bohni thoni, rad bala ...*
9. ↑  Kripashankar Sinha (1978), *Readings in Hindi-Urdu linguistics*, National, *... Cash received from the very first sale of the day (bohni) is greeted by applying the same to the eyes of the salesman/ shopkeeper ...*